**sähköisen asunto-osakerekisterin toteuttaminen**

**lainsäädäntötyöryhmäN KOKOUS nr:o 3**

**SÄHKÖISEN ASUNTO-OSAKEREKISTERIN TOTEUTTAMINEN-LAINSÄÄDÄNTÖTYÖRYHMÄ**

Aika Tiistai 14.2.2017 klo 13-16

Paikka Maa- ja metsätalousministeriö, Hallituskatu 3 A, kokoushuone Apaja

Paikalla: Harri Hiltunen, Antti Kosonen, Mika Kotala, Antti Laitila, Susanna Paakkola, Jorma Pietiläinen, Jaana Sallmén, Armi Taipale, Markus Tervonen, Henrik Ungern

Poissa: Tiina Aho, Tapio Nevala, Timo-Ville Nieminen

ESITYSLISTA

**1 Kuvaus vakuuksien hallinnasta, hankepäällikkö Antti Kosonen**

Käydään keskustelu, jonka tarkoituksena on valmistautuminen aihetta koskevaan sidosryhmäkuulemiseen.

**2 Kokonaisarkkitehtuurin tavoitetilan kuvaus, hankepäällikkö**

Keskustellaan arkkitehtuuriluonnoksesta.

**3 Hankesuunnitelman päivitys, Susanna Paakkola**

Käsitellään hankesuunnitelman liite tarkasteltavista laeista sekä riskien arviointi.

**4 Seuraavan kokouksen ajankohta ja tavoitteet**

Sovitaan seuraavaan kokoukseen valmisteltava materiaali.

**KOKOUSMUISTIO**

**1.** **Kuvaus vakuuksien hallinnasta**

Hankepäällikkö kuvasi vakuuksien hallinnan tavoitemallin. Puheenjohtaja totesi, että lainvalmistelun kannalta tulee miettiä, millä edellytyksellä asuntorekisteristä tulee julkisesti luotettava ja tietosuojavaatimukset täyttyvät. Lainsäädäntöä valmistellaan tiiviissä yhteistyössä oikeusministeriön kanssa.

**2. Kokonaisarkkitehtuurin tavoitetilan kuvaus**

Tämä osio käsiteltiin viimeisenä. Kun kokonaisarkkitehtuurin kuvaus -dokumentti on valmis, jaetaan heti myös LS -ryhmälle. Puheenjohtaja totesi lisäksi, että hankkeesta tehdään myös hyötyanalyysi, jota voitaneen käsitellä työryhmässä.

**3. Hankesuunnitelman päivitys**

Puheenjohtaja Paakkola esitteli päivitetyn suunnitelman. Keskusteltiin riskeistä ja keinoista niiden torjuntaan. Kokouksessa todettiin, että hankkeen suunnittelun yhteydessä tulee miettiä myös ”kepit ja porkkanat”, joilla saadaan turvattua osapuolten sitoutuminen ja sen myötä tietojärjestelmän kattavuus. On tärkeää korostaa jatkuvasti hankkeesta saatavia hyötyjä. Täydennetään riskien kuvausta keskustelun perusteella.

**4. Seuraavan kokouksen ajankohta ja tavoitteet**

Seuraava kokous on torstaina 16.3.2017 klo 9-12 maa- ja metsätalousministeriön tiloissa. Seuraavaa kokousta varten lähetetään ryhmän jäsenille OM:n muistio tarvittavista lainsäädäntömuutoksista AsOy -lakiin sekä asuntokauppalakiin. Lisäksi sovittiin, että OM toimittaa malliksi taulukon sen toimialaan kuuluvista lainsäädäntömuutoksista. Ministeriöt kuvaavat lainsäädäntömuutoksensa ko. mallin mukaisesti.